DELTA “มาร์เก็ตแคป” แตะ 1.16 ล้านลบ. ขึ้นแทนอันดับ 1 เบียดแชมป์เก่า AOT
DELTA “มาร์เก็ตแคป” แตะ 1.16 ล้านลบ. กระโดดขึ้นอันดับ 1 หลังราคาหุ้นทะยานทำออลไทม์ไฮปิด 930 บาท แซงแชมป์เก่า AOT มีมูลค่ามาร์เก็ตแคป 1.07 ล้านล้านบาท หลังกลับติดเข้าคำนวณ SET50 ช่วงครึ่งแรกปี 66
DELTA “มาร์เก็ตแคป” แตะ 1.16 ล้านลบ. กระโดดขึ้นอันดับ 1 หลังราคาหุ้นทะยานทำออลไทม์ไฮปิด 930 บาท แซงแชมป์เก่า AOT มีมูลค่ามาร์เก็ตแคป 1.07 ล้านล้านบาท หลังกลับติดเข้าคำนวณ SET50 ช่วงครึ่งแรกปี 66
3 ม.ค. 2566

ผู้สื่อข่าวรายงานว่า วันนี้ (3 ม.ค. 66) ซึ่งเป็นวันแรกของการซื้อขายในปี 66 ราคาหุ้น บริษัท เดลต้า อีเลคโทรนิคส์ (ประเทศไทย) จำกัด (มหาชน) หรือ DELTA ปรับตัวขึ้นร้อนแรงมาปิดที่ระดับ 930 บาท บวก 100 บาท หรือ 12.05% ด้วยมูลค่าการซื้อขาย 1.25 หมื่นล้านบาท
ทั้งนี้ ราคาหุ้นที่ทะยานขึ้นไปปิดที่ระดับ 930 บาท ส่งผลให้วันนี้ DELTA มีมูลค่ามาร์เก็ตแคปเพิ่มขึ้นเป็น 1.16 ล้านล้านบาท ขึ้นเป็นอันดับ 1 ซึ่งแซง AOT ที่มีมาร์เก็ตแคปอยู่ที่ 1.07 ล้านล้านบาท ตกลงเป็นอันดับ 2 หลังจากเป็นอันดับ 1 มาอย่างต่อเนื่อง
ส่วนอันดับ 3 คือ PTT มีมาร์เก็ตแคปอยู่ที่ 9.35 ล้านบาท ขณะที่อันดับ 4 คือ PTTEP มีมาร์เก็ตแคปอยู่ที่ 6.95 แสนล้านบาท และอันดับ 5 คือ GULF มีมาร์เก็ตแคปอยู่ที่ 6.45 แสนล้านบาท
ด้าน บล.โกลเบล็ก กล่าวว่า หุ้น DELTA มีแรงเก็งกำไรในวันแรกที่เข้าคำนวณดัชนี SET50 หลังจากปรับเกณฑ์ Free Float ซึ่งจะมีผลช่วง 6 เดือน (ม.ค.-มิ.ย.66) และจะมีการปรับการคำนวณ SET50 ใหม่อีกครั้ง
นอกจากนี้ คาดว่าเก็งกำไรกำไรในไตรมาส 4/65 ที่คาดว่าออกมาดี โดย Bloomberg consensus คาดว่าในไตรมาส 4/65 จะมีกำไร 3,861 ล้านบาท เติบโต 84% จากช่วงเดียวกันของปีก่อน แต่ลดลงจากไตรมาส 3/65 ราว 6% ที่มีกำไร 4,100 ล้านบาท โดยทั้งปี 65 คาดว่าจะมีกำไร 14,026 ล้านบาท เติบโต 109% จากปี 64 ที่มีกำไร 6,700 ล้านบาท